钦定古今图书集成/明伦汇编/氏族典/第215卷 > 何东序
## 钦定古今图书集成/明伦汇编/氏族典/第215卷 > 何东序

按《山西通志》：“‘东序号肖山，嘉靖癸丑进士。历户部郎
中，督税临清，羡馀悉报。出守徽州，刚毅有执，不畏强
御。工科赵格劾以酷虐，诏赴部听调。巡抚宋𫄸亟称
其贤，且言东序不畏强御，为奸锋所中，如此不雪，是
使节士吞声也。宜留东序供职’。疏入，吏部覆𫄸言是，
量调东序于衢州，俟有后效，仍不次超擢，以为任事”
任怨者劝。寻升易州监兵。值大阅，献诗。上嘉之。升都
御史，巡抚榆林，有红山塞之捷。丁内艰，徒步千里，庐
墓三年。因忤新郑，归田几四十年。所著《盗息兵书》《九
愚山房左右集》行于世。门人私谥曰“文钦。”